CELEX: C2004/228/36
Language: et
Date: 2004-09-11 00:00:00
Title: Euroopa Kohtu määrus (neljas koda) 10. juuni 2004 kohtuasjas C-555/03: Magali Warbecq versus Ryanair Ltd (Määrus (EÜ) nr 44/2001 — Kohtualluvus tsiviil- ja kaubandusasjades — Kohus, kellel on pädevus EÜ asutamislepingu artikli 68 alusel Euroopa Kohtult eelotsust taotleda — Euroopa Kohtu pädevuse puudumine)

11.9.2004   
            
            
               ET
            
            
               Euroopa Liidu Teataja
            
            
               C 228/19
            
         
      EUROOPA KOHTU MÄÄRUS
   
   (neljas koda)
   10. juuni 2004
   kohtuasjas C-555/03: Magali Warbecq versus Ryanair Ltd (1)
   
   (Määrus (EÜ) nr 44/2001 - Kohtualluvus tsiviil- ja kaubandusasjades - Kohus, kellel on pädevus EÜ asutamislepingu artikli 68 alusel Euroopa Kohtult eelotsust taotleda - Euroopa Kohtu pädevuse puudumine)
   (2004/C 228/36)
   Kohtumenetluse keel: prantsuse
   Kohtuasjas C-555/03, mille esemeks on Euroopa Kohtule EÜ asutamislepingu artikli 68 alusel Tribunal du travail de Charleroi (Belgia) poolt esitatud eelotsusetaotlus nimetatud kohtus pooleliolevas menetluses järgmiste poolte vahel: Magali Warbecq ja Ryanair Ltd, nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil ja kaubandusasjades (EÜT 2001, L 12, lk 1), tõlgendamiseks, on Euroopa Kohus (neljas koda), koosseisus koja esimees J. N. Cunha Rodrigues (ettekandja), kohtunikud K. Schiemann ja E. Juhász; kohtujurist A. Tizzano, kohtusekretär R. Grass, andnud 10. juunil 2004 määruse, mille resolutiivosa on järgmine:
   Euroopa Ühenduste Kohtul puudub ilmselt pädevus vastata Tribunal du travail de Charleroi (Belgia) 15. detsembri 2003 kohtuotsusega esitatud eelotsuse küsimustele.
   
      (1)   ELT C 47, 21.2.2004.